IMISLab/GreekWikipedia huggingface dataset:
Σεκουμπά Κονατέ

Ο ταξίαρχος (Brigadier General) Σεκουμπά Κονατέ (Sékouba Konaté, 1964-) είναι αξιωματικός του στρατού της Γουινέας, αντιπρόεδρος της στρατιωτικής χούντας και ανέλαβε προσωρινός αρχηγός κράτους τον Δεκέμβριο του 2009, όταν ο Μουσά Νταντίς Καμαρά πυροβολήθηκε. Έλαβε το προσωνύμιο "El Tigre" (Τίγρης) για τις επιδόσεις του στις μάχες, γεγονός που τον κατέστησε δημοφιλή. Κυβέρνησε ως τις 21 Δεκεμβρίου 2010, οπότε ανέλαβε πρόεδρος ο εκλεγμένος Αλφά Κοντέ.

 Γεννήθηκε στο Κονακρί στις 6 Ιουνίου 1964 από γονείς της φυλής Μαντίκα. Σπούδασε στη Βασιλική Στρατιωτική Ακαδημία της πόλης Μεκνές, στο Μαρόκο και αποφοίτησε το 1990. Υποφέρει από μία άγνωστη σωματική ασθένεια, πιθανότατα από το ήπαρ. Εξαιτίας τς ανδρείας του στη μάχη τον ονόμασαν "El Tigre". Εκπαιδεύτηκε στους αλεξιπτωτιστές και πολέμησε σε πολλές μάχες στη Γουινέα την περίοδο 2000-2001. Εξαιτίας της φήμης του, πολύς κόσμος τον υποστήριξε για να γίνει αρχηγός της χούντας. Τον Οκτώβριο του 2021, αποσύρθηκε από τον στρατό. Το Δεκέμβριο του 2008 απεβίωσε ο ηγέτης της Γουινέας, Λανσάνα Κοντέ. Την επόμενη ημέρα, ο στρατιωτικός Μουσά Νταντίς Καμαρά κατέλαβε την εξουσία και τέθηκε επικεφαλής στρατιωτικής χούντας. Ο Κονατέ απαίτησε να γίνει εκείνος αρχηγός της της χούντας και έπειτα από έντονες συζητήσεις με τον Καμαρά αποφασίστηκε να γίνει αντιπρόεδρος. Επιπλέον ανέλαβε και υπουργός άμυνας.Στις 3 Δεκεμβρίου 2009 ο Καμαρά πυροβολήθηκε από υπασπιστή του, ο οποίος αποπειράθηκε να δολοφονήσει τον αρχηγό της χούντας. Ο ηγέτης της χούντας μεταφέρθηκε στο Μαρόκο για νοσηλεία και ο Κονατέ ανέλαβε τα ηνία της χώρας. Οι ΗΠΑ έκαναν θετικά σχόλια για τη διακυβέρνηση της χώρας από τον Κονατέ.
Περιφέρεια Ατιράου

Η περιφέρεια Ατιράου (καζακικά: Атырау облысы, Atıraw oblısı‎, اتىراۋ وبلىسى) είναι μια από τις 14 περιφέρειες του Καζακστάν, στο δυτικό μέρος της χώρας γύρω στο βορειοανατολικό μέρος της Κασπίας Θάλασσας. Το Ατιράου είναι η πρωτεύουσα και έχει 142.500 κάτοικους, ενώ όλη η περιφέρεια Ατιράου έχει 480.000 κάτοικους. Οι Καζάκοι συγκεντρώνουν πάνω από το 80% του πληθυσμού. Ακίμ (κυβερνήτης) της περιφέρειας είναι ο Νουρλάν Νογκάγιεφ.

 Οι πεδιάδες Τουράν της περιφέρειας ήταν το κέντρο για τις δυναστείες των Μαλκάρ ''Ούννων'' της ύστερης αρχαιότητας. Με έκταση 118,600 τετραγωνικά χιλιόμετρα, είναι η δεύτερη μικρότερη περιφέρεια στο Καζακστάν, με την περιφέρεια Νότιου Καζακστάν να είναι η μικρότερη. Συνορεύει με τη Ρωσία στα δυτικά, με την περιφέρεια Μανγκιστάου στα νότια, με την περιφέρεια Ακτόμπε στα ανατολικά, και με την περιφέρεια Δυτικού Καζακστάν στα βόρεια. Ο ποταμός Ουράλης βρίσκεται ανάμεσα στην Ασία και την Ευρώπη και πηγάζει στη Ρωσία με εκβολή στην Κασπία Θάλασσα, με αποτέλεσμα το δυτικό τμήμα της περιφέρειας να βρίσκεται στην Ευρώπη. Ένα μεγάλο μέρος της περιφέρειας βρίσκεται στην πλούσια σε πετρέλαιο περιοχή της Κασπίας. Υπάρχουν κοιτάσματα στις περιοχές Τενγκίζ και Κασαγκάν. Ένας αγωγός πετρελαίου περνάει από την πόλη προς τη Σαμάρα στη Ρωσία, όπου μετά ενώνεται με το ρωσικό σύστημα αγωγών. Ένας άλλος αγωγός συνδέει το κοίτασμα Τενγκίζ με το Νοβοροσίσκ. Το Ατιράου διασχίζεται από το βορειοανατολικό τμήμα του ίσου γεωγραφικού μήκους και πλάτους. Η περιφέρεια διαιρείται σε 7 επαρχίες και την πόλη του Ατιράου. Οι επαρχίες είναι οι εξής: Επαρχία Ιντέρ, διοικητικό κέντρο το Ιντερμπόρ Επαρχία Ισατάι, διοικητικό κέντρο το Ακκιστάου Επαρχία Κουρμανγκάζι, διοικητικό κέντρο το Γκανιούσκινο Επαρχία Κιζιλκόγκα, διοικητικό κέντρο το Μιγιάλι Επαρχία Μακάτ, διοικητικό κέντρο το Μακάτ Επαρχία Μαχαμπέτ, διοικητικό κέντρο το Μαχαμπέτ Επαρχία Ζιλγιόι, διοικητικό κέντρο το Κουλσάρι.Δύο πόλεις στην περιφέρεια Ατιράου έχουν καθεστώς πόλης: το Ατιράου και το Κουλσάρι. Το National Geographic Atlas of the World, Όγδοη Έκδοση. Επίσημη ιστοσελίδα
Λους Ελένα Γκονσάλες

Η Λους Ελένα Γκονσάλες (Luz Elena González, γεννημένη ως Λους Ελένα Γκονσάλες ντε λα Τόρρε Luz Elena González de la Torre, 22 Αυγούστου 1974 -) είναι Μεξικανή ηθοποιός, μοντέλο και παρουσιάστρια.

 Siempre en domingo - 1992/93, ως Παρουσιάστρια (τηλεοπτική εκπομπή) Mi querida Isabel - 1996/97, ως Γραμματέας Al ritmo de la noche - 1997, ως Παρουσιάστρια (τηλεοπτική εκπομπή) Preciosa - 1998, ως Μιλάγρος Ορτίς Cero en conducta - 1998/99, ως Ρόσα Σελέστε/Ρόσα Ντάβαλος Μόντες (σειρά) El Niño que vino del mar - 1999, ως Χασίντα Siempre te amaré - 2000, ως Μάρα Por un beso - 2000/01, ως Ρίτα Χιμένες ντε Ορνέλας Mujer, casos de la vida real - 2001, (σειρά, 2 επεισόδια) Charmed - 2001, ως Νοσοκόμα (σειρά, 1 επεισόδιο) Entre el amor y el odio - 2002, ως Φουεσάντα ντε Μορένο Alegrijes y rebujos - 2003, ως Ιρίνα Καγιέχα Gran carnal - 2003/04, ως Γιένι Κορκουέρα (σειρά) El Cara de chango - 2003, ως Σόνια Μοντάνο (σειρά) Doble secuestro - 2003, ως Βαλέρια Μοντεμαγιόρ (σειρά) La Escuelita VIP - 2003/04, ως Λουσεσίτα Γκονσάλες (σειρά) Big Brother VIP 3 - 2004, ως Διαγωνιζόμενη/9η θέση (ριάλιτι) El Cara de chango 2 - 2005, ως Σόνια Μοντάνο (σειρά) Al medio día - 2006, (σειρά) Querida Enemiga - 2008, ως Ντιάνα Ρουίς ντε Πάλμα Hasta que el dinero nos separe - 2009/10, ως Βικτόρια "Βίκι Λα Παχαρίτα" ντε λα Πάρρα ντε Βαλενσουέλα Una familia con suerte - 2011/12, ως Γκρασιέλα "Τσέλα" Τόρρες ντε Ρινάλντι Libre para amarte - 2013, ως Ρομίνα Μοντενέγρο Πέρες ντε ντελ Πίνο Estrella2 - 2013/14, ως Καλεσμένη (σειρά) Mi corazón es tuyo - 2014/15, ως Μαγδαλένα "Μάγδα" Antes muerta que Lichita - 2015/16, ως Χεσούσα "Τσουτσέτ" Ουριέτα Nosotros los guapos - 2016, ως Αλέξα (σειρά) Enamorándome de Ramón - 2017, ως Ροξάνα Ερρέρα Ρούμπιο ντε Φερνάντες Sin tu mirada - 2017/18, ως Σουσάνα Μπαλμασέδα χηρ. ντε Βιγιοσλάδα El Bar - 2019, ως Πατρίσια "Πάτι" Σερράνο (σειρά) Te doy la vida - 2020, ως Παουλίνα Ρέγες Βραβεία People en EspañolΒραβεία TvyNovelas Λους Ελένα Γκονσάλες στην IMDb Luz Elena González biography esmas.com at the esmas Luz Elena González biography from Las Noticias México
Ματθίλδη της Βραβάντης, κόμισσα της Ολλανδίας

Η Ματθίλδη, γερμ. Mathilde/Machteld von Brabant (π. 1200 - 22 Δεκεμβρίου 1267) από τον Οίκο του Ρέγκιναρ ήταν κόρη του δούκα της Βραβάντης και με τους γάμους της έγινε πρώτα παλατινή κόμισσα του Ρήνου και μετά κόμισσα της Ολλανδίας. Ήταν επίτροπος της Ολλανδίας και της Ζηλανδίας το 1234-1235.

 Ήταν η τέταρτη κόρη του του Ερρίκου Α΄ δούκα της Βραβάντης και του Λοτιέ (Κάτω Λωρραίνης), και της Ματθίλδης της Λωρραίνης, κόρης του Ματθαίου κόμη του Μπουγιόν. Παντρεύτηκε τον Ερρίκο ΣΤ΄ παλατινό κόμη του Ρήνου (απεβ. 1214) στο Άαχεν το 1212. Έπειτα παντρεύτηκε τον Φλόρις Δ΄ κόμη της Ολλανδίας στις 6 Δεκεμβρίου 1224. Όταν ο 2ος σύζυγός της σκοτώθηκε σε μία κονταρομαχία στο Κορμπί το 1234, ο μεγαλύτερος γιος τους Γουλιέλμος Β΄ ήταν μόλις 7 ετών. Ο Ματθίλδη προσπάθησε να αναλάβει τον έλεγχο ως επίτροπος κατά τη διάρκεια της ανηλικιότητάς του, καθώς και να αποκτήσει τον πλήρη προσωπικό έλεγχο της κομητείας της Ζηλανδίας, που της είχαν υποσχεθεί ως προίκα της. Ωστόσο κανένα από αυτά δεν έγινε αποδεκτό και το 1235 αναγκάστηκε να παραιτηθεί από όλες τις φιλοδοξίες της για επιτροπεία. Αντίθετα οι εκ πατρός θείοι των γιών της, ο Γουλιέλμος και ο Όθων επίσκοπος της Ουτρέχτης, ήταν οι κηδεμόνες τους μέχρι το 1239. Όταν ο γιος της έφθασε νομικά την ηλικία ωριμότητας, η Ματθίλδη προχώρησε για να αναλάβει ενεργό ρόλο στην Αυλή και το νοικοκυριό του, και έγινε εξέχουσα ευεργέτης των μονών και διαφόρων ιδρυμάτων. Παντρεύτηκε το 1212 τον Ερρίκο ΣΤ΄ των Γουέλφων παλατινό κόμη του Ρήνου. Δεν απέκτησαν απογόνους και ο Ερρίκος ΣΤ΄ απεβίωσε το 1214. Το 1224 η Ματθίλδη έκανε δεύτερο γάμο με τον Φλόρις Δ΄ κόμη της Ολλανδίας και είχε τέκνα: Γουλιέλμος Β΄ 1227-1256, κόμης της Ολλανδίας. Φλόρις ντε Φόοχντ (π. 1228 - 1258), επίτροπος της Ολλανδίας το 1256–1258. Αδελαΐδα π.1230 – 1284) επίτροπος της Ολλανδίας το 1258–1263. Μαργαρίτα απεβ. 1277, παντρεύτηκε τον Χέρμαν Α΄ κόμη του Χένεμπεργκ-Κόμπουργκ. Μάχτελντ.
Αλέξανδρος Αντωνόπουλος

Ο Αλέξανδρος Αντωνόπουλος (Λος Άντζελες, 10 Αυγούστου 1947) είναι Έλληνας ηθοποιός με σημαντική καριέρα στο θέατρο, τον κινηματογράφο και την τηλεόραση. Είναι περισσότερο γνωστός για τους ρόλους του στις ταινίες Safe Sex και Το κλάμα βγήκε απ' τον παράδεισο, ενώ στο θέατρο έχει παίξει σε έργα των Ευριπίδη, Αριστοφάνη, Ουίλλιαμ Σαίξπηρ, Χένρικ Ίψεν, Λουίτζι Πιραντέλο, Νότη Περγιάλη και πολλών άλλων.

 Ο Αλέξανδρος Αντωνόπουλος γεννήθηκε στο Λος Άντζελες, όπου και έζησε τα πρώτα χρόνια της ζωής του. Είναι εγγονός της Κατίνας Παξινού και βαφτισιμιός του Αλέξη Μινωτή. Διετέλεσε για 17 χρόνια εκφωνητής του δελτίου ειδήσεων στην ΕΡΤ, μη όντας δημοσιογράφος, όταν ο τότε Γενικός Διευθυντής της ΕΡΤ (1974-1975) Δημήτρης Χορν προώθησε για τη θέση αυτή ηθοποιούς αντί δημοσιογράφων.Τη σεζόν 2021-2022 συμμετείχε στην κωμική σειρά Συμπέθεροι από τα Τίρανα.
Tom Dooley (τραγούδι)

Tom Dooley είναι ο τίτλος λαϊκού τραγουδιού από τις Ηνωμένες Πολιτείες που διηγείται την ιστορία ενός αθώου ανθρώπου που καταδικάστηκε στην κρεμάλα για κάποιο έγκλημα που δεν έκανε. Γνώρισε τεράστια επιτυχία το 1958 όταν το τραγούδισαν οι The Kingston Trio.

 Alan Lomax (ΕΠΙΜ.): Λαϊκό Τραγούδι: U. S. A. Duell, Σλόαν και Πιρς, Νέα Υόρκη, 1947. Επίσης, κάτω από τον τίτλο τους πιο Αγαπημένους American Folk Τραγούδια που τυπώνεται. Τζον Φόστερ Δύση, Η Μπαλάντα του Τομ Dula: Η Τεκμηριωμένη Ιστορία Πίσω από Το Φόνο της Λόρα Foster, 2002, αγγλικά Το βίντεο με το Kingston Trio
Σουηδική Ποδοσφαιρική Ομοσπονδία

Η Σουηδική Ποδοσφαιρική Ομοσπονδία (σουηδικά: Svenska Fotbollförbundet, SvFF) είναι το όργανο διοίκησης του ποδοσφαίρου στη Σουηδία. Εδρεύει στη Σόλνα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σουηδίας. Τα επαγγελματικά πρωταθλήματα της χώρας διοργανόνωνται από τη Svensk Elitfotboll (SEF) υπό την εποπτεία της Σουηδικής Ποδοσφαιρικής Ομοσπονδίας.

 Το πρώτο σουηδικό πρωτάθλημα ποδοσφαίρου διεξήχθη το 1896, αλλά 7 χρόνια αργότερα το 1903 δημιουργήθηκε η Σουηδική Αθλητική Συνομοσπονδία (Riksidrottsförbundet) που θα αποτελούσε τον πρόδρομο της Σουηδικής Ποδοσφαιρικής Ομοσπονδίας (Svenska Fotbollförbundet). Η νέα οργάνωση διέθετε τμήμα ποδοσφαίρου και χόκεϋ (το χόκεϊ ήταν ο όρος που χρησιμοποιούνταν για το μπάντυ εκείνη την εποχή και όχι χόκεϊ ή χόκεϊ επί πάγου). Το 1904 η Σουηδία αποτέλεσε ένα από τα 7 έθνη που ίδρυσαν τη FIFA. Το 1906 έγινε επίσημα αποδεκτή η ονομασία «Σουηδική Ποδοσφαιρική Ομοσπονδία». (Σουηδικά) Επίσημος ιστότοπος Η Σουηδία Αρχειοθετήθηκε 2018-09-25 στο Wayback Machine. στον ιστότοπο της FIFA Η Σουηδία στον ιστότοπο της UEFA
Ίρβινγκ Λοσάνο

Ο Ίρβινγκ Ροδρίγο Λοσάνο Μπαένα (Hirving Rodrigo Lozano Bahena) γεννήθηκε στις 30 Ιουλίου του 1995 στην Πόλη του Μεξικού, είναι επαγγελματίας ποδοσφαιριστής ο οποίος αγωνίζεται ως επιθετικός στην ιταλική ομάδα ΣΣΚ Νάπολι αλλά και στην Εθνική ομάδα του Μεξικού.

 Η καριέρα του ξεκινά μόλις το 2006 , όπου στα έντεκα του χρόνια εντάσσεται στις ακαδημίες της μεξικάνικης ομάδας ΚΦ Πατσούκα και έπειτα από 8 χρόνια , δηλαδή το 2014 υπογραφεί τριετές συμβόλαιο. Με την παραπάνω ομάδα ο Λοσάνο κατάφερε σε 120 εμφανίσεις να πετύχει 31 γκολ. Το γεγονός ότι είχε προοπτικές και βρισκόταν σε μια μικρή ηλικία κίνησε το ενδιαφέρον πολλών ομάδων. Τελικά το 2017 η ΠΣΦ Αϊντχόφεν αποκτά τον νεαρό μεξικανό ο οποίος μέσα σε διάστημα 2 χρόνων πέτυχε 34 γκολ σε 60 εμφανίσεις. Δυστυχώς τον Απρίλη του 2019 ο μεξικανός διεθνής παθαίνει βλάβη των χιαστών συνδέσμων και η ποδοσφαιρική του καριέρα βρίσκεται σε κίνδυνο . Ευτυχώς όλα πήγαν καλά και από το 2019 μέχρι την σημερνή μέρα αγωνίζεται στην ιταλική ομάδα ΣΣΚ Νάπολι . Ο μεξικάνος διεθνής είναι γνωστός και με το ψευδώνυμο El chucky καθώς στα εφηβικά του χρόνια συνήθιζε να κρύβεται κάτω από τα κρεβάτια των συμπαιχτών του και να τους τρομάζει. Το ψευδώνυμο πηγάζει από την ταινία τρόμου Η κούκλα του σατανά.
Παγκόσμιο Κύπελλο Ποδοσφαίρου Ενόπλων 2017

Το Παγκόσμιο Κύπελλο Ποδοσφαίρου Ενόπλων (ΣΙΣΜ) 2017 (τελική φάση) διεξήχθη στo Μασκάτ του Ομάν, από 15 ως 28 Ιανουαρίου 2017 με συμμετοχή 16 χωρών. Νικήτρια αναδείχθηκε η ομάδα του Ομάν.

 Οι 16 ομάδες της τελικής φάσης χωρίστηκαν σε τέσσερις ομίλους των 4 ομάδων. Οι δύο πρώτες κάθε ομίλου προκρίθηκαν στα προημιτελικά, από όπου συνέχισαν με αγώνες νοκ-άουτ. Βαθμολογία (3 αγώνες) Ομάν: 7β. (9-3) Μπαχρέιν : 5β. (3-2) Γουινέα: 2β. (3-8) Γαλλία: 1β. (4-6) Βαθμολογία (3 αγώνες) Αλγερία : 9β. (7-3) Γερμανία: 4β. (2-2) Βόρεια Κορέα: 3β. (3-3) Ιράν: 1β. (1-5) Βαθμολογία (3 αγώνες) Κατάρ : 7β. (8-1) Μάλι: 5β. (5-1) Ιρλανδία: 4β. (7-5) ΗΠΑ: 0β. (2-15) Βαθμολογία (3 αγώνες) Συρία : 7β. (4-0) Αίγυπτος: 5β. (5-1) Πολωνία: 4β. (7-3) Καναδάς: 0β. (1-14) 24 Ιανουαρίου 2017 Ομάν – Μάλι: 5-0 Αίγυπτος - Αλγερία: 2-1 (παρ.) Κατάρ – Μπαχρέιν: 0-0 (4-2 πέν.) Συρία - Γερμανία: 2-1 26 Ιανουαρίου 2017 Ομάν – Αίγυπτος: 2-2 (4-1 πέν.) Κατάρ - Συρία: 2-2 (4-2 πέν.) 28 Ιανουαρίου 2017 Συρία - Αίγυπτος 2-2 (6-5 πέν.) 28 Ιανουαρίου 2017 Ομάν – Κατάρ 0-0 (4-1 πέν.) RSSSF World Military Cup 2017 (Muscat)
Λάκναου

Το Λάκναου (αγγλικά: Lucknow, χίντι: लखनऊ, ουρντού: لکھنؤ, τοπική προφορά: Λάχναου) είναι πρωτεύουσα και μεγαλύτερη πόλη της ινδικής πολιτείας Ούταρ Πραντές. Σύμφωνα με την απογραφή του 2011, το Λάκναου έχει 2.815.601 κατοίκους και είναι η 11η μεγαλύτερη πόλη στην Ινδία. Η πόλη βρίσκεται στην πεδιάδα του Γάγγη, στη Βόρεια Ινδία, στις όχθες του ποταμού Γκόμπτι, ο οποίος χωρίζει τη πόλη στα δύο, σε υψόμετρο 123 μέτρων. Νεπαλικα Pacnhu Bovigh

 Το Λάκναου υπήρξε ιστορικά το κέντρο της περιοχής Αβάντ. Ιδρύθηκε από τον Ναουάμπ Ασάφ-ουν-Ντάουλα και υπήρξε πρωτεύουσα των Ναουάμπ, γι' αυτό και έγινε γνωστή ως η πόλη των Ναουάμπ. Η περιοχή ήταν πολύ εύφορη. Από το 1315 μ.Χ. και έπειτα, η πόλη βρισκόταν υπό την κυριαρχία του Σουλτανάτου του Δελχί, του Σουλτανάτου του Σάρκι, της Μογγολικής Αυτοκρατορίας της Ινδίας, των Ναουάμπ του Αβάντ, της Βρετανικής Εταιρείας Ανατολικών Ινδιών και των Βρετανών Ρατζ. Το Λάκναου ήταν ένα από τα σημαντικότερα κέντρα της Ινδικής Επανάστασης του 1857. Μετά την απελευθέρωση της Ινδίας αναπτύχθηκε γρήγορα και σήμερα είναι μια από τις ταχύτερα αναπτυσσόμενες μεγαλουπόλεις της Ινδίας. Το Λάκναου είναι μια πολυπολιτισμική πόλη. Το 70% των κατοίκων της είναι Ινδουιστές και το 26% είναι μουσουλμάνοι. Η πόλη είναι γνωστή για τους κήπους, τα αρχαία ερείπια, τα εκπαιδευτικά ιδρύματα και την μεγάλη ιστορική και πολιτιστική της κληρονομιά. Μνημεία που βρίσκονται στη πόλη περιλαμβάνουν το Μπάρα Ιμαμπάρα, το οποίο κατασκευάστηκε το 1784, το Τσότα Ιμαμπάρα, που κτίστηκε ως μαυσωλείο του τρίτου Ναουάμπ του Λάκναου, το Τσαττάρ Μανζίλ, το Τζάμα Μαστζίντ, παλάτι του 15ου αιώνα και την εντυπωσιακή πύλη Ρούμι Νταρουάζα.
Αριθμόμετρο Όντνερ

Το Αριθμόμετρο του Όντνερ ήταν μία πολύ επιτυχημένη αριθμητική μηχανή που εφευρεθεί στη Ρωσία το 1873 από τον Β. Τ. Όντνερ, έναν Σουηδό μετανάστη. Η βιομηχανική παραγωγή του ξεκίνησε το 1880 στο εργαστήριο του Όντνερ στην Αγία Πετρούπολη. Αν και η μηχανή ήταν πολύ γνωστή, η παραγωγή της κράτησε μόνο τριάντα χρόνια μέχρι το εργοστάσιο να κρατικοποιηθεί και να κλείσει κατά τη Ρώσικη επανάσταση το 1917. Από το 1892 έως τα μέσα του 20ού αιώνα, δημιουργήθηκαν ανεξάρτητες εταιρίες σε ολόκληρο τον κόσμο για την κατασκευή αντιγράφων του αριθμόμετρου του Όντνερ και μέχρι το 1960, έχοντας πουλήσει εκατομμύρια τεμάχια. Λόγω της μεγάλης εμπορικότητας του, το αριθμόμετρο του Όντνερ έγινε μια από τις πιο επιτυχημένες αριθμομηχανές που σχεδιάστηκαν ποτέ.

 Ο Όντνερ σκέφτηκε την αριθμομηχανή του το 1871 καθώς επισκεύαζε ένα αριθμόμετρο του Τόμας (ο οποίος ήταν το μοναδικό αριθμόμετρο που κυκλοφορούσε την εποχή εκείνη) και αποφάσισε να αλλάξει τον βαρύ και ογκώδη κύλινδρο του Λάιμπνιτς από έναν ελαφρύτερο και μικρότερο τροχό. Αυτός είναι και ο λόγος για τον οποίο οι δύο αυτές μηχανές λέγονται αριθμόμετρα αλλά δείχνουν τελείως διαφορετικά. Ο Όντνερ έφτιαξε την πρώτη έκδοση του αριθμόμετρού του το 1873. Το 1876, συμφώνησε να κατασκευάσει 14 τεμάχια για τον Λούντβιχ Νόμπελ τα οποία και παρέδωσε το 1877. Από το 1878 έως το 1879 κατάφερε να πατεντάρει το μηχάνημά του σε πολλές χώρες καθώς και μία βελτιωμένη έκδοση το 1890. Η μαζική παραγωγή δε ξεκίνησε το 1890 με αυτό το βελτιωμένο σχέδιο. Το 1891 ο Όντνερ άνοιξε ένα υποκατάστημα του εργοστασίου του στη Γερμανία. Δυστυχώς έπρεπε να το πουλήσει στην Grimme,Natalis & Co, το 1892, λόγο της δυσκολίας να έχουν δύο μονάδες παραγωγής σε τόσο μεγάλη απόσταση. Η εταιρία αυτή, ξεκίνησε τη δική της παραγωγή στην πόλη Μπράουνσβαϊχ και πούλησε τα δικά της μηχανήματα με το όνομα Brunsviga, που στα λατινικά είναι η πόλη Μπράουνσβαϊχ, πράγμα το οποίο τους έκανε πολύ διάσημους. Μετά το θάνατο του Όντνερ το 1905, οι γιοί του Αλέξανδρος και Γεώργιος και ο γαμπρός του Καρλ Ζίβερτ συνέχισαν την παραγωγή και περίπου 23,000 αριθμομηχανές κατασκευάστηκαν μέχρι το εργοστάσιο να κρατικοποιηθεί στη διάρκεια της Ρώσικης επανάστασης και να κλείσει κατ' αναγκαστικά το 1918.
382

Η τρέχουσα σελίδα αφορά το έτος 382 κατά το Γρηγοριανό ημερολόγιο Το έτος 382 (CCCLXXXII ) ήταν ένα κοινό έτος που ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Αντωνίου και Συαγρίου (ή, λιγότερο γνωστό, το Έτος 1135 από Κτήσεως Κόσμου). Η ονομασία 382 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία 3 Οκτωβρίου - Ο αυτοκράτορας Θεοδόσιος Α΄ δίνει εντολή στο στρατηγό του Σατουρνίνο για σύναψη συνθήκης ειρήνης με τους Βησιγότθους και τους επιτρέπει να εγκατασταθούν στα Βαλκάνια σε αντάλλαγμα τη στρατιωτική θητεία. Εγκαθίστανται ως ''φοιδεράτοι'' στη Μοισία και τη Θράκη με τον τίτλο των ''Συμμάχων του Ρωμαϊκού Λαού'' ως αντάλλαγμα για την ενδεχόμενη παροχή συμμαχικών στρατιών για την άμυνα των συνόρων. Ο Αυτοκράτορας Γρατιανός απαρνείται τη θεϊκή ιδιότητα της Αυτοκρατορικής λατρείας και απομακρύνει τον Νικηφόρο Άλταρο από τη Σύγκλητο. Θρησκεία Η Σύνοδος της Ρώμης θεσπίζει τον Βιβλικό κανόνα στην Καθολική Εκκλησία. Ο Πάπας Δάμασος Α΄ αναθέτει την αναθεώρηση της λατινικής μετάφρασης της Αγίας Γραφής, η οποία θα έχει ως αποτέλεσμα τα Βουλγάτα του Ιερώνυμου. Η ίδια σύνοδος υιοθετεί την Τριαδικότητα ως δόγμα, απαριώντας τον Απολιναρισμό. Ο Θεοδόσιος Α΄ διατάζει τη θανάτωση των μελών των Μανιχαϊστικών μοναχών. Τα πρώτα κηρύγματα δηλώνοντας την παρθενιά της Μαρίας δίνονται από τον Ιωάννη το Χρυσόστομο. Απαγορεύτηκε η είσοδος στους αρχαίους ναούς εκτός των φιλότεχνων για το θαυμασμό των εις αυτούς αγαλμάτων. Τζιν Ανντί, αυτοκράτορας της Ανατολικής Δυναστείας των Τζιν (πεθαίνει το 419) Σίμα Γιουανξιάν, αντιβασιλέας της Δυναστείας των Τζιν (πεθαίνει το 402) Απολλινάριος ο Λαοδικείας, επίσκοπος Λαοδικείας (Συρία) (γεννιέται περίπου το 310)
Α΄ κατηγορία ΕΠΟΛ 2016-17

Η Α΄ κατηγορία ΕΠΟΛ 2016-17 αποτέλεσε το 60ο πρωτάθλημα στη Α΄ κατηγορίας ΕΠΟΛ. Το πρωτάθλημα κέρδισε η ΑΕΠ Πολεμιδιών για δεύτερη φορά στην ιστορία της.

 Στο πρωτάθλημα της Α΄ κατηγορίας ΕΠΟΛ 2016-17 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο τελευταίες ομάδες θα υποβιβάζονταν στο πρωτάθλημα Β΄ κατηγορίας ΕΠΟΛ 2017-18, αλλά μετά την ολοκλήρωση του πρωταθλήματος αποφασίστηκε να διεξαχθεί αγώνας μπαράζ μεταξύ των δύο με αποτέλεσμα να υποβιβαστεί μόνο η μια εξ αυτών.Η πρωταθλήτρια ομάδα εξασφάλιζε τη συμμετοχή της στο Πρωτάθλημα Πρωταθλητριών ΣΤΟΚ 2017. Επιπρόσθετα, η πρωταθλήτρια ομάδα και οι ομάδες που τερμάτιζαν στην δεύτερη και τρίτη θέση είχα δικαίωμα συμμετοχή στο Πρωτάθλημα Ένταξης ΣΤΟΚ 2017, μέσα από τα οποίο καθορίζονταν οι ομάδες που θα συμμετείχαν την επόμενη ποδοσφαιρική περιόδο στην Επίλεκτη Κατηγορία ΣΤΟΚ 2017-18. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 2015-16, στο πρωτάθλημα της περιόδου 2016-17 δεν συμμετείχε η πρωταθλήτρια ομάδα του πρωταθλήματος Αναγέννηση Τραχωνίου, η οποία παρόλο που είχε εξασφαλίσει συμμετοχή στην Επίλεκτη Κατηγορία ΣΤΟΚ 2016-17 αποσύρθηκε και δήλωσε συμμετοχή στη Β΄ κατηγορία ΕΠΟΛ 2016-17. Στο πρωτάθλημα δεν συμμετείχαν ο Χριστάκης Κόμπος/Ηράκλειτος και Ερμής Κάτω Πολεμιδιών οι οποίοι υποβιβάστηκαν στη Β΄ κατηγορία 2016-17. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Η τελική βαθμολογία του πρωταθλήματος ήταν: Πηγή:«ΕΠΟΛ 2016 – 2017». ΕΠΟΛ. Αρχειοθετήθηκε από το πρωτότυπο στις 23 Απριλίου 2019. Ανακτήθηκε στις 23 Απριλίου 2019. Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: Πηγή:«ΕΠΟΛ 2016 – 2017». ΕΠΟΛ. Αρχειοθετήθηκε από το πρωτότυπο στις 23 Απριλίου 2019. Ανακτήθηκε στις 23 Απριλίου 2019. Πριν την έναρξη του πρωταθλήματος Α΄ κατηγορίας ΕΠΟΛ 2017-18 το Διοικητικό Συμβούλιο της ΕΠΟΛ αποφάσισε τη διεξαγωγή αγώνα μπαράζ μεταξύ των δύο τελευταίων στη βαθμολογία ομάδων, οι οποίες είχαν διαβαθμιστεί. Η νικήτρια ομάδα συνέχισε στην Α΄ κατηγορία ΕΠΟΛ 2017-18 ενώ η ηττημένη συνέχισε στη Β΄ κατηγορία ΕΠΟΛ 2017-18. Ο αγώνας διεξήχθη στις 30 Σεπτεμβρίου 2017 στο Κοινοτικό Στάδιο Παρεκκλησιάς μεταξύ της ΑΕΜ Μουτταγιάκας και της Προόδου Ποταμού Γερμασόγειας, με την πρώτη να κερδίζει με 4-0. Α΄ κατηγορία ΕΠΟΛ Κύπελλο Α΄ κατηγορίας ΕΠΟΛ 2016-17
Πύργος Βικτώρια (Ουεστμίνστερ)

Ο πύργος Βικτώρια (αγγλικά: Victoria Tower) είναι μεγάλο κτήριο τετράγωνου σχήματος στο νοτιοδυτικό άκρο των ανακτόρων του Ουέστμινστερ στο Λονδίνο και τμήμα του κτηριακού συγκροτήματος του βρετανικού κοινοβουλίου. Η κατασκευή του ολοκληρώθηκε το 1860 και αποτελούσε το υψηλότερο κτήριο του κόσμου την εποχή εκείνη με 98,5 μέτρα ύψος.

 Έχοντας ύψος 98,5 μέτρα είναι λίγο πιο ψηλός από τον πύργο Ελισάβετ (ευρύτερα γνωστός ως Μπιγκ Μπεν) ο οποίος είναι 96,3 μέτρα και βρίσκεται στο βόρειο άκρο των ανακτόρων. Εντός του πύργου Βικτώρια υπάρχουν 14 ορόφοι εκ των οποίων στους 12 στεγάζονται τα αρχεία του βρετανικού κοινοβουλίου. Στο εσωτερικό του διαθέτει σκελετό από χυτοσίδηρο ο οποίος πέρα από το εξωτερικό πετρόκτιστο περίβλημα αποτελεί το κύριο δομικό στοιχείο που στηρίζει την όλη κατασκευή. Η μεγαλοπρεπής κύρια είσοδος στην βάση του πύργου αποτελεί την Είσοδο του Μονάρχη από την οποία εισέρχεται ο εκάστοτε μονάρχης του Ηνωμένου Βασιλείου κατά την τελετή της έναρξης των εργασιών του κοινοβουλίου. Στην κορυφή του πύργου, κυματίζει η σημαία του Ηνωμένου Βασιλείου, ή, η σημαία με τους βασιλικούς θυρεούς όταν ο μονάρχης βρίσκεται εντός των ανακτόρων του Ουέστμινστερ. Μετά την μεγάλη πυρκαγιά των ανακτόρων του Ουέστμινστερ στις 16 Οκτωβρίου 1834, κατά την οποία καταστράφηκε μεγάλο τμήμα των κτηρίων και σχεδόν όλα τα έγγραφα του κοινοβουλίου, ο πύργος σχεδιάστηκε ως ασφαλές κτήριο από πυρκαγιά προκειμένου να στεγάσει τα αρχεία του βρετανικού κοινοβουλίου, με τον αρχιτέκτονα του να είναι ο Τσαρλς Μπάρρυ ο οποίος ανέλαβε τον γενικό επανασχεδιασμό των ανακτόρων. Ο θεμέλιος λίθος τέθηκε στις 22 Δεκεμβρίου του 1843, και η κατασκευή του ολοκληρώθηκε το 1860. Η αρχική του ονομασία ήταν ο πύργος του Βασιλιά καθώς η φωτιά του 1834 είχε καταστρέψει τα ανάκτορα κατά την βασιλεία του Γουλιέλμου Δ΄, το 1897 όμως μετονομάστηκε σε πύργος Βικτώρια ως απόδοση τιμής για το αδαμάντινο ιωβηλιαίο έτος (75 χρόνια βασιλείας) της βασίλισσας Βικτώρια.Κατά την εποχή της κατασκευής του ο πύργος ήταν το ψηλότερο κτήριο στον κόσμο με 98,5 μέτρα ύψος από το έδαφος έως την βάση της σημαίας, και άλλα 22,3 μέτρα έως την κορυφή της σημαίας.
Τζάνα Γκάνα Μάνα

Με τη θρησκευτική φράση Τζάνα Γκάνα Μάνα (στα βεγγαλικά: জন গণ মন Jôno Gôno Mono) ονομάζεται ο εθνικός ύμνος της Ινδίας. Πρόκειται για τον πρώτο από τους πέντε στίχους ενός βραχμανικού ύμνου, γραμμένου στη σανσκριτική της Βεγγάλης, που συνέθεσε ο τιμημένος με Νόμπελ, Ραμπιντρανάθ Ταγκόρ, Για πρώτη φορά εψάλει στη συνεδρίαση του Εθνικού Κογκρέσου της Ινδίας στην Καλκούτα, στις 27 Δεκεμβρίου του 1911. Ο Jana Gana Mana που σημαίνει "κυβερνήτης διανοίας ανθρώπων" (και ως κλητική "Κυβερνήτα διανοίας ανθρώπων", καθιερώθηκε επίσημα από την Συντακτική Συνέλευση ως εθνικός ύμνος της Ινδίας στις 24 Ιανουαρίου του 1950. Η μουσική για την τρέχουσα έκδοση του ύμνου λέγεται ότι προέρχεται από τη σύνθεση ενός τραγουδιού του Ραμ Σινγκ Θακούρ (Ram Singh Thakur), παρότι κάποιοι άλλοι το αμφισβητούν.Για να ψάλλει κανείς επίσημα τον εθνικό ύμνο χρειάζεται 52 δευτερόλεπτα. Μία πιο σύντομη εκδοχή τω πρώτων και των τελευταίων στίχων χρησιμοποιείται περιστασιακά και διαρκεί σχεδόν 20 δευτερόλεπτα.

 Ω! Διαχειριστή του πεπρωμένου της Ινδίας, εσύ είσαι ο κυβερνήτης των μυαλών όλων των ανθρώπων Το όνομά σου αφυπνίζει τις καρδιές του Πουντζάπ, Σιντ, Γκουτζαράτ και της χώρας Μαράθα Στη χώρα των Δραβίδων, στην Ουτκάλα και στη Βεγγάλη Αντηχεί στους λόφους των Βίντγιας και των Ιμαλαΐων, συμφύρεται στις ραψωδίες των γάργαρων νερών του Γιαμούνα και του Γάγγη Τραγουδούν μόνο το όνομά σου. Επιζητούν μόνο τις ελπιδοφόρες σου ευλογίες. Τραγουδούν μόνο τη δόξα της νίκης σου. Η σωτηρία όλων των ανθρώπων περιμένει στα χέρια σου, Ω! Διαχειριστή του πεπρωμένου της Ινδίας, εσύ είσαι ο κυβερνήτης των μυαλών όλων των ανθρώπων Νίκη σε σένα, Νίκη σε σένα, Νίκη σε σένα, Νίκη, Νίκη, Νίκη σε σένα! Dutta K., Robinson A., Rabindranath Tagore: The Myriad-Minded Man, St. Martin's Press, 1995, ISBN 0-312-14030-4. Εθνικός Ύμνος - Know India. Εθνική Πύλη της Ινδίας- Κυβέρνηση της Ινδίας. (περιέχει επίσης τον επίσημο ύμνο σε μορφή mp3 Ο ινδικός ύμνος σε αρχείο μορφής MIDI. Η γένεση του Jana Gana Mana
Έλενα Ματθαίου

Η Έλενα Ματθαίου είναι Ελληνίδα graphic designer και εικαστικός με ειδίκευση στον τομέα του εντύπου και της οπτικής επικοινωνίας.Η δουλειά της χαρακτηρίζεται από λιτές γραμμές και άριστη τυπογραφία, με avant garde επιρροές, κάνοντάς την να ξεχωρίσει από πολύ νωρίς στον τομέα των εκδόσεων.Γεννημένη στην Αθήνα, σπούδασε Γραφικές Τέχνες και Διακόσμηση στον ΑΚΤΟ, απ’ όπου αποφοίτησε με άριστα. Με προτροπή του καθηγητή της ζωγράφου Θανάση Μακρή, ως εξαιρετικό ταλέντο, συνέχισε σπουδάζοντας Ελεύθερο Σχέδιο στα ανοιχτά εργαστήρια της Σχολής Καλών Τεχνών.Στη συνέχεια μαθήτευσε σε εργαστήριο τυπογραφίας και καλλιγραφίας στην Ιταλία, παρακολουθώντας παράλληλα μαθήματα Ιστορίας της Τέχνης. Αργότερα αποφοίτησε από το ανοιχτό πανεπιστήμιο Trinity College Dublin στον τομέα The History of the Book in the Early Modern Period: 1450 to 1800, ενώ η αγάπη για το βιβλίο και την ελληνική τυπογραφία την ώθησε να ακολουθήσει μαθήματα Παλαιογραφίας στο ΜΙΕΤ.Έχει συμμετάσχει σε πλήθος σεμιναρίων και ερευνών σχετικών με την τυπογραφία, τις γραφικές τέχνες και τη ζωγραφική.

 Έχει διατελέσει μέλος του Διοικητικού Συμβουλίου της Ένωσης Γραφιστών Ελλάδας επί τρεις διετίες.Διατηρεί ιδιωτικό γραφείο και συνεργάζεται με τους σημαντικότερους εκδοτικούς οίκους για τη δημιουργία εξωφύλλων και τη γραφιστική/τυπογραφική επιμέλεια εκδόσεων. Aνάμεσα στις δουλειές της είναι ο σχεδιασμός των εξωφύλλων του Αμερικανού συγγραφέα Stephen King για την ελληνική αγορά.[1] Διδάσκει σχέδιο και γραφικές τέχνες σε ιδιωτικές σχολές και δημόσια εργαστήρια, ενώ έχει συμμετάσχει ως ομιλήτρια σε σεμινάρια και προγράμματα του κλάδου. Έχει σχεδιάσει πρόγραμμα εκμάθησης ζωγραφικής σε μικρά παιδιά τα οποία διδάσκει σε μικρά εργαστήρια. Άρθρα της έχουν δημοσιευτεί σε έγκυρα περιοδικά γραφικών τεχνών.Ανάμεσα στις δουλειές της περιλαμβάνονται η οπτική ταυτότητα του διεθνούς φεστιβάλ φωτογραφίας Athens Photo World, τα αλφαβητάρια της γλώσσας Griko της Κάτω Ιταλίας σε συνεργασία με πρόγραμμα της ΕΕ (Pos Matome Griko), σχεδιασμός βιβλίων για την εκμάθηση των Ελληνικών σε συνεργασία με κολέγια και εξώφυλλα βιβλίων για εκδοτικούς οίκους της Ελλάδας και του εξωτερικού. Έχει οργανώσει την έκθεση 50 χρόνια Έλληνες Γραφίστες στο Μουσείο Μπενάκη υπό την Ένωση Γραφιστών Ελλάδας το 2005.Είναι εθελόντρια γραφίστας στον οργανισμό Make a Wish Greece, της επιτροπής της επαναφοράς των Γλυπτών του Παρθενώνα (International Parthenon Sculptures Action Committee) και του οργανισμού The Return of Odysseus για την έρευνα και διάδοση των Ομηρικών Επών. Πρώτο βραβείο για τον σχεδιασμό αφίσας της Αντικαπνιστικής Εκστρατείας από το Υπουργείο Υγείας (1992).Τιμητικός έπαινος από το Πατριαρχείο Κωνσταντινουπόλεως για την καλλιτεχνική επιμέλεια του βιβλίου Αρκαδία, τα μοναστήρια και οι εκκλησίες της (1996).[2] Εκτενές αφιέρωμα στη δουλειά της από το περιοδικό Truelancer, ανάμεσα στους 10 κορυφαίους Έλληνες γραφίστες (2001). Παράλληλα με τις σπουδές της στις Γραφικές Τέχνες σπούδασε Σχεδιασμό και Διαχείριση Αστικού Πρασίνου. Με αυτή την ιδιότητα αρθρογραφεί σε blog με θέμα το πράσινο, έχει συμβάλει στον σχεδιασμό μικρών πάρκων και συμμετέχει σε δράσεις για το περιβάλλον και τη βιωσιμότητα των πόλεων.
Οπλίτης της Σάμου (αρχαιολογικό μουσείο Βερολίνου, αρ. SK 1752)

Ο Οπλίτης της Σάμου είναι αριστουργηματικό έργο τέχνης που βρέθηκε στη Σάμο στις αρχές του 20ού αιώνα. Αποκαταστάθηκε το 1990 και φιλοξενείται στην έκθεση των Αρχαιολογικών Μουσείων του Βερολίνου.

 Τμήματα του κορμού και της κεφαλής βρέθηκαν αρχικά σε ανασκαφές που διενήργησε το Γερμανικό Ινστιτούτο στη Ηραίο της Σάμου στις αρχές του 20ου αιώνα. Σύμφωνα με το συμφωνητικό περί αρχαιολογικών ανακαλύψεων μεταφέρθηκε στη Γερμανία και τοποθετήθηκε στο Αρχαιολογικό Μουσείο του Βερολίνου, όπου φιλοξενείται μέχρι σήμερα. Στο ίδιο άγαλμα ανήκουν και με άλλα τμήματα του αριστερού ποδιού που βρέθηκαν σε ανασκαφές που ακολούθησαν στο ίδιο μέρος, και τα οποία βρίσκονται ακόμα στη Σάμο. Είναι από μάρμαρο, που είχε την προέλευσή του στη Σάμο ή στη Λακωνία, αφού μόνο εκεί βρίσκονται κοιτάσματα με την ίδια χαρακτηριστική απόχρωση. Παριστάνει έναν πολεμιστή με ιονικό κράνος, που σκεπάζει αμυντικά ολόκληρο το κεφάλι και το πρόσωπο εκτός των ματιών, της μύτης και του στόματος, δίνοντας απειλητικό χαρακτήρα. Η κόμη είναι σκεπασμένη κάτω από το κράνος, ενώ μια πλεξούδα κρέμεται κατά μήκος της πλάτης μέχρι τον μηρό. Ο θώρακας είναι διακοσμημένος με σπείρες και ομοιάζει με άλλα ευρήματα που εικονίζουν πολεμιστές Λακωνικής προέλευσης. Στις λεπτομέρειες όμως ομοιάζει με εργασίες Σαμίων εργαστηρίων. Τα ανάμικτα χαρακτηριστικά Λακωνικής και Σαμίας τέχνης είναι αινιγματικά και δεν έχουν ερμηνευτεί εντελώς, δίνοντας ερμηνευτικό περιθώριο για καλλιτεχνικές και ιστορικές ερμηνείες. Από νωρίς αμφισβητήθηκε η Σαμία προέλευση του έργου ετούτου. Ο Στίμπε καταλήγει στο συμπέρασμα, ότι το άγαλμα είναι έργο κάποιου Σπαρτιάτη που ζούσε στη Σάμο, και κατασκευάστηκε κατά παραγγελία ενός Σαμίου. Η εκδοχή αυτή όμως δεν συμμερίζεται από κανέναν άλλο επιστήμονα. Γνωστό όμως είναι ότι η Σάμος και η Σπάρτη υπήρξαν στενοί σύμμαχοι, και γι' αυτό ίσως να υπήρξε κάποια πολιτιστική ανταλλαγή, που να ήταν έντονη ιδίως το πρώτο ήμισυ του 6ου αιώνα π.Χ. Η επικρατούσα ερμηνεία υποστηρίζει την εκδοχή, ότι το έργο έχει προέλευση κάποιο εργαστήριο της Σάμου, ενώ μεμονωμένα ενδέχεται να είναι λακωνικό έργο.Εκτός αυτού, η ανάρτηση αγαλμάτων ηρωικού και πολεμικού χαρακτήρα στο ιερό (στην προκειμένη περίπτωση στο ιερό της Ήρας) ήταν έθιμο στην Σπάρτη περισσότερο παρά στη Σάμο, όπου τα αναθήματα συνήθως είχαν ειρηνικό χαρακτήρα. Πιθανόν το άγαλμα αυτό να ήταν προειδοποιητικό δώρο των Σπαρτιατών προς τους Σαμίου, συνοδευόμενο με την απειλή, να μην λύσει η Σάμος τη συμμαχία, διότι οι Σπαρτιάτες θα έστελναν οπλίτες. Η ιστορία όμως τους διέψευσε. Η Σάμος διέλυσε τη συμμαχία, οι Σπαρτιάτες ξεκίνησαν πόλεμο με τη Σάμο, αλλά ηττήθηκαν μπροστά στα τείχη της πόλης. Το έργο είχε τοποθετηθεί στο Ηραίο της Σάμου λίγο πριν το τέλος της συμμαχίας μεταξύ Σπάρτης και του τυράννου της Σάμου Πολυκράτη το έτος 525 π.Χ. Conrad M. Stibbe: Ein Spartanischer Krieger auf Samos?, in derselbe: Das andere Sparta, von Zabern, Mainz 1996 (Kulturgeschichte der Antiken Welt, Bd. 65), σσ. 235–240, 298–299 ISBN 3-8053-1804-9
Θωμάς Λιακουνάκος

Ο Θωμάς Λιακουνάκος είναι Έλληνας επιχειρηματίας, ιδρυτής του Ομίλου Axon και Πρόεδρος της Επιτροπής Στρατηγικού Σχεδιασμού της Euromedica. Είναι παντρεμένος με τη Νατάσα Κατσαρού και έχει 5 παιδιά.

 Γεννήθηκε και μεγάλωσε στον Πειραιά. Αποφοίτησε από το Οικονομικό Γυμνάσιο του Πειραιά. Έχει ολοκληρώσει το πρόγραμμα OPM στο Harvard Business School. Ξεκίνησε να εργάζεται από μικρή ηλικία στο χώρο της εμπορίας ναυτιλιακών υλικών. Σε ηλικία 19 ετών, παράλληλα με τις σπουδές του, ίδρυσε την πρώτη του επιχείρηση. To 1974 ίδρυσε τον Όμιλο AXON, έναν οργανισμό με πολύπλευρη δραστηριότητα που περιλαμβάνει εταιρίες στους κλάδους των υπηρεσιών υγείας, των αντιπροσωπεύσεων, των εκδόσεων, της ανάπτυξης λογισμικού, των οικονομικών υπηρεσιών, του real estate development, της εμφιάλωσης και εμπορίας νερού. Το 1991 εξαγόρασε το 20% της EUROMEDICA Α.Ε. Σήμερα η EUROMEDICA αποτελεί έναν από τους μεγαλύτερους ιδιωτικούς Ομίλους παροχής υπηρεσιών υγείας, με 68 μονάδες σε 25 πόλεις της Ελλάδας, 10.000 συνεργαζόμενους γιατρούς και πάνω από 2.600 εργαζόμενους.Ο Θωμάς Λιακουνάκος έχει διατελέσει μέλος διοικητικών συμβουλίων σημαντικών οργανισμών, όπως τα American – Hellenic Chamber of Commerce, British – Hellenic Chamber of Commerce και German – Hellenic Chamber of Commerce. Ο Θωμάς Λιακουνάκος συνελήφθη αργά το βράδυ της Δευτέρας 28 Σεπτεμβρίου 2015, κατηγορούμενος για υπόθεση χρηματισμού Ελλήνων κρατικών αξιωματούχων από υπεράκτια (offshore) εταιρεία ονόματι Interaction, η οποία φέρεται να του ανήκει κατά τα συμπεράσματα της ανακριτικής αρχής.Η υπόθεση στην οποία εμπλέκεται, αφορά την αγορά πολεμικών αεροσκαφών του ελληνικού Υπουργείου Εθνικής Άμυνας από τη σουηδική εταιρεία Ericsson, την οποία εκπροσωπούσε στην Ελλάδα η εταιρεία AXON του Θ. Λιακουνάκου. Την Παρασκευή 2 Οκτωβρίου 2015 κρίθηκε προφυλακιστέος μετά την εξάωρη απολογία του στην ανακρίτρια διαφθοράς Βασιλική Μπράτη.Αφέθηκε ελεύθερος μετά από έξι μήνες, τον Απρίλιο του 2016, καθώς το Συμβούλιο Πλημμελειοδικών, στο οποίο είχε προσφύγει, έκανε δεκτή την αίτηση αποφυλάκισης που είχε υποβάλλει, κρίνοντας ως καταχρηστική την προσωρινή του κράτηση.
Κουμ Καν

Το Κουμ Καν είναι παιχνίδι που παίζεται με τράπουλα. Προέρχεται, όπως πολλά χαρτοπαίγνια από το Ραμί. Ήταν εξαιρετικά δημοφιλές στην Ελλάδα τις δεκαετίες '60 και '70. Παίζεται με όλα τα φύλλα από δύο τουλάχιστον τράπουλες, καθώς και ένα μπαλαντέρ ανά τράπουλα και μπορούν να παίξουν από δύο έως δέκα παίκτες.

 Οι παίκτες γύρω από ένα τραπέζι και αυτός που μοιράζει δίνει από 10 φύλλα στον καθένα (δύο - δύο) με τη φορά των δεικτών του ρολογιού. Τέλος, τοποθετεί ένα φύλλο κάτω, ανοιχτό και το παιχνίδι αρχίζει. Κάθε παίκτης, όταν έρχεται η σειρά του παίρνει είτε το πρώτο ανοιχτό φύλλο από κάτω, είτε το πρώτο από τα κλειστά και στη συνέχεια πετάει κάποιο από τα φύλλα του κάτω ανοιχτό. Σκοπός του παιχνιδιού είναι να συμπληρωθούν σειρές από τρία ή περισσότερα φύλλα, είτε του ίδιου αριθμού (π.χ. 3 τριάρια) είτε συνεχόμενα του ιδίου χρώματος (π.χ. 4, 5, 6, 7 καρό) Νικητής της παρτίδας είναι αυτός που θα απαλλαγεί από όλα τα φύλλα του χεριού του. Αυτό μπορεί να το κάνει είτε κατεβάζοντας σταδιακά τις σειρές που συμπληρώνει, ή μια και καλή στο τέλος. Οι μπαλαντέρ μπορούν να χρησιμοποιηθούν στη θέση οποιουδήποτε χαρτιού και αυτός που κατεβάζει μια σειρά που περιλαμβάνει και μπαλαντέρ, πρέπει να ονομάσει το φύλλο που αντικαθιστά ο μπαλαντέρ. Αν κάποιος έχει κατεβάσει μπροστά του μια σειρά, π.χ. J-Q-K κούπα, οποιοσδήποτε από τους άλλους παίκτες, όταν έρθει η σειρά του, μπορεί να απαλλαγεί από ένα ή περισσότερα φύλλα του συμπληρώνοντας αυτή τη σειρά, με το 10 κούπα για παράδειγμα εφόσον έχει κατεβάσει έστω μια τρίτη. Επίσης, αν υπάρχει κάτω μπαλαντέρ, μπορεί κάποιος από τους παίκτες να τον πάρει και να τον αντικαταστήσει με το πραγματικό χαρτί. Όταν ένας παίκτης "βγει" οι υπόλοιποι "γράφουν" τους πόντους που τους έχουν μείνει στο χέρι ως εξής: Άσσοι: ο πρώτος 1, οι υπόλοιποι 11, Φιγούρες: 10 πόντοι, Μπαλαντέρ: 20 πόντοι, Υπόλοιπα φύλλα: ο αριθμός τους Σε πολλές από τις ταινίες του ελληνικού κινηματογράφου της δεκαετίας του 60, περιλαμβάνονται σκηνές του παιχνιδιού Κουμ Καν. Οι πιο χαρακτηριστικές από αυτές είναι Η χαρτοπαίχτρα, Υπάρχει και Φιλότιμο, Ο Ηλίας του 16ου. Περιγραφή του Κουμ Καν
Μαντάμ Φιρμιανί

Μαντάμ Φιρμιανί (γαλλικός τίτλος: Madame Firmiani) είναι διήγημα του Γάλλου συγγραφέα Ονορέ ντε Μπαλζάκ που δημοσιεύτηκε το 1832 στο περιοδικό Revue de Paris και εκδόθηκε το 1835. Περιλαμβάνεται στις Σκηνές της ιδιωτικής ζωής της Ανθρώπινης κωμωδίας.Η ιστορία αναπτύσσεται με ένα είδος έρευνας για τη μυστηριώδη κυρία Φιρμιανί, την οποία όλοι φαίνεται να γνωρίζουν και για την οποία ο καθένας φαίνεται να έχει διαφορετική εικόνα ανάλογα με την κοινωνική του θέση. Αυτή η κάπως μπερδεμένη αντιπαράθεση διαφόρων απόψεων, άλλοτε συμπληρωματικών, άλλοτε αντίθετων, ακόμη και αντιφατικών, δίνει μια καλειδοσκοπική εικόνα, χωρίς να καταφέρνει να περιγράψει με ακρίβεια την ταυτότητά της έως ότου αποκαλύπτεται στο τέλος του βιβλίου.

 Η κυρία Φιρμιανί είναι μια κομψή, όμορφη νεαρή γυναίκα που γίνεται αντικείμενο σχολίων στο Παρίσι. Το πού βρίσκεται ο άντρας της είναι άγνωστο. Μια μέρα δέχεται μια επίσκεψη από τον κύριο ντε Μπουρμπόν, ο οποίος ανησυχεί για τις φήμες ότι ο ανιψιός του Οκτάβ έχει σχέση μαζί της και έχει καταστραφεί οικονομικά εξαιτίας της. Ο Μπουρμπόν γοητεύεται από τη γυναίκα, αλλά όταν αναφέρει ότι ο Οκτάβ είναι ανιψιός του, αυτή αποφεύγει τις ερωτήσεις του. Την επόμενη μέρα επισκέπτεται τον ανιψιό του Οκτάβ, ο οποίος κερδίζει τη ζωή του διδάσκοντας μαθηματικά και ζει στη φτώχεια. Ο Οκτάβ εξηγεί στον θείο του ότι αυτός και η κ. Φιρμιανί είναι στην πραγματικότητα παντρεμένοι και ότι ο πρώτος της σύζυγος σκοτώθηκε στον πόλεμο στην Ελλάδα το 1823. Περιμένουν επίσημα στοιχεία για τον θάνατό του για να μπορέσουν να επισημοποιήσουν τον γάμο και να κληρονομήσουν την περιουσία του. Ο Οκτάβ λέει επίσης ότι απαρνήθηκε την περιουσία του αείμνηστου πατέρα του, όταν έμαθε ότι την είχε αποκτήσει ανέντιμα. Του λέει επίσης ότι έχει δώσει τα περισσότερα από τα χρήματά του στην οικογένεια Μπουρνιέφ, την οποία είχε αδικήσει ο πατέρας του. Εμφανίζεται τότε η κυρία Φιρμιανί και ανακοινώνει ότι επιτέλους έλαβε την επίσημη είδηση του θανάτου του πρώτου της συζύγου. Στη συνέχεια όλοι συμφιλιώνονται. Το σύντομο διήγημα βασίζεται κυρίως σε τρεις χαρακτήρες: Ο Οκτάβ ντε Καμπ, ένας νεαρός αριστοκράτης του οποίου η αιτία της ξαφνικής φτώχειας παραμένει μυστήριο μέχρι που στο τέλος της ιστορίας εξηγεί ότι επέστρεψε την περιουσία που είχε υπεξαιρέσει ο πατέρας του. Η κυρία Φιρμιανί, γοητευτική γυναίκα (25 ετών ή 28 ετών), αινιγματική αλλά ευσυνείδητη, που κακώς την υποπτεύονται ότι κατέστρεψε οικονομικά τον Οκτάβ και είναι στην πραγματικότητα σύζυγός του: γυναίκα με μεγάλη αγνότητα συναισθημάτων, δεν μπορεί να ζήσει πλήρως τον έρωτά της γνωρίζοντας ότι ο πατέρας του συζύγου της έχει καταστρέψει μια οικογένεια. Τέλος, ο θείος του Οκτάβ, κ. ντε Μπουρμπόν, που ενδιαφέρεται για τον ανιψιό του και τον ονομάζει κληρονόμο του. Ερευνώντας την ανεξήγητη κατάσταση του ανιψιού του, θα ανακαλύψει όλη την ιστορία.
Vespertine

Το Vespertine είναι το τέταρτο στούντιο άλμπουμ της Ισλανδής μουσικού Μπιορκ. Κυκλοφόρησε στις 27 Αυγούστου 2001 από την One Little Indian. Η ηχογράφησή του έγινε σε διαφορετικές περιοχές: στην Αγγλία, την Ισλανδία, την Ισπανία και την Αμερική το 2000. Η Μπιορκ ανέλαβε το μεγαλύτερο μέρος της παραγωγής σε όλα τα τραγούδια και ξεκίνησε κατά τη διάρκεια των γυρισμάτων της ταινίας Dancer in the Dark. Συγχρόνως, κυκλοφόρησε το Björk as a book, ένα βιβλίο με εικόνες από όλη της την καριέρα.

 Ο ήχος του είναι πιο οικείος και εσωστρεφής από το προηγούμενό της άλμπουμ, Homogenic. Καθώς το Napster και οι ψηφιακές λήψεις γίνονταν όλο και πιο διαδεδομένα, επεδίωξε να χρησιμοποιήσει μουσικά όργανα, των οποίων ο ήχος δε θα εκθέτονταν όταν το άλμπουμ έπαιζε από υπολογιστή. Για αυτό πολλές φορές το χαρακτήρισε το "λάπτοπ άλμπουμ της", επειδή το έγραψε στο λάπτοπ της με προοπτική να ακούγεται όμορφα σε έναν υπολογιστή. Ανάμεσά τους είναι η άρπα, η τσελέστα, το κλαβίχορδο, έγχορδα και μουσικά κουτιά. Στο άλμπουμ χρησιμοποίησε ήχους, όπως το χιόνι, το ανακάτεμα καρτών, το σπάσιμο πάγου και ο ήχος των φυτών όταν αναπτύσσονται. Το Vespertine κυκλοφόρησε αργότερα από ότι η δισκογραφική της εταιρεία προέβλεπε. Τον Μάρτιο του 2001 ανακοινώθηκε ότι θα κυκλοφορούσε στα τέλη του Αυγούστου και όχι τον Μάϊο που είχε προγραμματιστεί. Ο λόγος ήταν οτι η Μπιορκ ήθελε να δουλέψει περισσότερο με την προώθησή του. Στις 22 Μαΐου 2001 έκανε πρεμιέρα έξι τραγούδια από το άλμπουμ σε συναυλία στην εκκλησία Riverside. Στις 6 Αυγούστου, το "Hidden Place" κυκλοφόρησε ως το πρώτο σίνγκλ του δίσκου, ενώ το μουσικό του βίντεο είχε κάνει ήδη πρεμιέρα τον Ιούλιο. Κυκλοφόρησε σε δύο CD και ένα DVD και περιελάμβανε τα νέα τραγούδια "Generous Palmstroke", "Foot Soldier", "Mother Heroic" και "Verandi" ως B-sides.To Vespertine κυκλοφόρησε τελικά στις 27 Αυγούστου 2001 σε CD, διπλό δίσκο βινυλίου και Κασέτα. Αργότερα κυκλοφόρησε μια περιορισμένης κυκλοφορίας έκδοση σε gatefold digipak στο Ηνωμένο Βασίλειο και τη Γαλλία. Μέχρι το τέλος του έτους το άλμπουμ κυκλοφόρησε και ως DVD-Audio, με τα τραγούδια σε surround ήχο.Το δεύτερο σίνγκλ, "Pagan Poetry", κυκλοφόρησε στις 5 Νοεμβρίου σε δύο CD και ένα DVD και περιελάμβανε ένα ρεμίξ του Matthew Herbert, μια διαφορετική εκδοχή του "Aurora" και τα νέα τραγούδια "Domestica" και "Batabid" ως B-sides. Το DVD περιελάμβανε το μουσικό βίντεο για το τραγούδι, σκηνοθετημένο από τον Nick Knight.Το "Cocoon" ήταν το τρίτο και τελευταίο σίνγκλ. Κυκλοφόρησε στις 11 Μαρτίου 2002, ενώ το βίντεό του είχε ήδη κάνει πρεμιέρα διαδικτυακά στα τέλη του Φεβρουαρίου. Όπως και τα άλλα δύο σίνγκλ, το "Cocoon" έγινε διαθέσιμο σε δύο CD με το "Pagan Poetry", το "Sun in My Mouth" και το καινούργιο τραγούδι "Amphibian" ως B-sides και ένα DVD με το μουσικό του βίντεο. Όλα τα τραγούδια γράφτηκαν και παράχθηκαν από τη Μπιορκ, εκτός από τα σημειωμένα. Vespertine - Ιαπωνική εκδοχή ΣΗΜ.: Το "Unison" χρησιμοποιεί απόσπασμα από το "Aero Deck" των Oval.
Νανί

Ο Λουίς Κάρλος Αλμέιντα Ντα Κούνια (Luís Carlos Almeida da Cunha, 17 Νοεμβρίου 1986), κοινώς γνωστός ως Νανί ή Λουΐς Νανί είναι Πορτογάλος ποδοσφαιριστής που αγωνίζεται ως εξτρέμ για τη Βενέτσια ΦΚ. Παρόλο που είναι κατά κύριο λόγο δεξιοποδαρος, έχει χρησιμοποιηθεί στην αριστερή πλευρά σε πολλές περιπτώσεις.

 Ο Νανί γεννήθηκε στο Πράσινο Ακρωτήρι και μετανάστευσε μαζί με την οικογένειά του στην Ευρώπη σε νεαρή ηλικία. Ανατράφηκε στην Πορτογαλία και ξεκίνησε την ποδοσφαιρική του καριέρα παίζοντας για την τοπική ομάδα, Ρεάλ Μασσαμά. Στην ηλικία των εννέα ετών, άρχισε να προπονείται με την Σπόρτινγκ Λισαβόνας και την Μπενφίκα σε εναλλασσόμενες ημέρες. Τελικά προσχώρησε ομάδα νέων της Σπόρτινγκ Λισαβόνας , αφού του προσέφερε την ένταξη στην πρώτη ομάδα. Το 2005, παρέλαβε τον τίτλο του «SJPF Νέου Παίκτη του μήνα» για τον Μάιο του 2007 και τις εμφανίσεις του με την Σπόρτινγκ κέρδισε τη μεταγραφή για τον αγγλικό σύλλογο Μάντσεστερ Γιουνάιτεντ τον Ιούλιο του 2007 για το ποσό των € 25.000.000. Την περίοδο 2014-15 επέστρεψε ως δανεικός στη Σπόρτινγκ Λισαβόνας και από το καλοκαίρι του 2015 αγωνίζεται στην τουρκική Φενερμπαχτσέ. Ο Νανί κέρδισε το Community Shield στο ντεμπούτο του με τη Μάντσεστερ Γιουνάιτεντ και έκτοτε έχει μαζέψει μια σειρά από τρόπαια, η οποία περιελάμβανε την Premier League και το Champions League κατά τη διάρκεια της πρώτης σεζόν του στο σύλλογο. Είχε καθιερωθεί ως πρώτη επιλογή εξτρέμ στη Γιουνάιτεντ και είχε κερδίσει τρεις ακόμη τίτλους Πρέμιερ Λιγκ, το Λιγκ Καπ Αγγλίας, ένα FIFA Club World Cup, και τρεις τίτλους Community Shield. Ο Νανί έχει συμπεριληφθεί στην «Ένωση (PFA) Πρέμιερ Λιγκ ομάδα του Επαγγελματιών Ποδοσφαιριστών της χρονιάς» για μία φορά και ήταν υποψήφιος για τον τίτλο του «PFA Νεαρού Παίκτη της Χρονιάς» το 2011. Ο Νανί είναι επίσης Πορτογάλος διεθνής. Πριν από την κλήση του στην εθνική ανδρών, είχε παίξει στην ομάδα κάτω των 21 ετών. Έκανε το ντεμπούτο του με την εθνική ανδρών τον Σεπτέμβριο του 2006 σε έναν φιλικό αγώνα εναντίον της Δανίας και έβαλε το πρώτο διεθνές γκολ του κατά τη διάρκεια της ήττας εκείνης με 4-2 στην Κοπεγχάγη. Ο Νανί έχει εκπροσωπήσει τη χώρα του σε μεγάλα τουρνουά, όπως τα Ευρωπαϊκά Πρωτάθληματα του 2008, του 2012 και του 2016 και το Μουντιάλ του 2014. Στον αγώνα της Πορτογαλίας με την Ισλανδία στις 14 Ιουνίου 2016, έφτασε τις 97 διεθνείς συμμετοχές για την Πορτογαλία, με 18 γκολ συνολικά. Αυτό τον κατατάσσει τέταρτο παίκτη όλων των εποχών σε συμμετοχές με την Πορτογαλία. Πολυμέσα σχετικά με το θέμα Nani στο Wikimedia Commons
Πρόμαχοι Πέλλας

Οι Πρόμαχοι είναι ο τελευταίος προς βορρά οικισμός και ομώνυμο Δημοτικό διαμέρισμα του Δήμου Αριδαίας, χτισμένος στις υπώρειες της οροσειράς του Βόρα. Αριθμεί 1.654 κατοίκους σύμφωνα με την απογραφή του 2021. Κύριες ασχολίες των κατοίκων είναι η γεωργία, η υλοτομία και γενικότερα η επεξεργασία του ξύλου. Απέχει 8 χιλιόμετρα από την Αριδαία.

 Παλαιότερα ονομαζόταν Μπάχοβο. Οι κάτοικοί του έλαβαν μέρος στον Μακεδονικό Αγώνα. Μετά τη λήξη του το χωριό ονομάστηκε Ακρόπολις. Στη συνέχεια (1926) πήρε το σημερινό του όνομα. Διάσημη είναι η ποικιλία πιπεριάς του χωριού, γνωστή ως πιπεριά Μπαχόβου ή Μπαχοβίτικη πιπεριά. Συλλέγεται πράσινη (άγουρη) και είναι πλατύτερη από τις συνηθισμένες. Το κύριο χαρακτηριστικό της είναι η γλυκιά γεύση της. Ευστάθιος Καλέσης (1866-1940), Μακεδονομάχος, Επιτροπή Άμυνας του χωριού, οδηγός, μαχητής Γεώργιος Πρώσιος (1881-1941), Μακεδονομάχος, μαχητής των Μανώλη Κατσιγάρη, Νίκου Δουμπίωτη, Ξενοφώντα Ζορμπά παπα-Μήτσος Παπανικολάου (1874-1951), Μακεδονομάχος, ομαδάρχης Αναστάσιος Πρώσιος (1833-1914), προύχοντας, χορηγός Μακεδονικού Αγώνα Ιωάννης Δημητρίου, Μακεδονομάχος, οπλαρχηγός Χρήστος Τσότσιος (Βέσκος), Μακεδονομάχος, οπλαρχηγός
Βραβεία Αμερικανικής Ακαδημίας Κινηματογράφου 1988

Η 61η Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1988, έλαβε χώρα στις 29 Μαρτίου 1989, στο Shrine Auditorium, στο Λος Άντζελες της Καλιφόρνιας. Η συγκεκριμένη τελετή δεν είχε κάποιον κεντρικό παρουσιαστή, κι αυτό συνέβαινε για πρώτη φορά απο 43η τελετή απονομής των βραβείων Όσκαρ.

 Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας. Ο άνθρωπος της βροχής Επικίνδυνες σχέσεις Ο Μισσισσιπής καίγεται Αταίριαστοι εραστές Εργαζόμενο κορίτσι Μπάρι Λέβινσον - Ο άνθρωπος της βροχής Μάρτιν Σκορσέζε - Ο τελευταίος πειρασμός Τσαρλς Κράιτον - Ένα ψάρι που το έλεγαν Γουάντα Άλαν Πάρκερ - Ο Μισσισσιπής καίγεται Μάικ Νίκολς - Εργαζόμενο κορίτσι Ντάστιν Χόφμαν - Ο άνθρωπος της βροχής Έντουαρντ Τζέιμς Όλμος - Ανατολικό Λος Άντζελες Τομ Χανκς - Μπιγκ Τζιν Χάκμαν - Ο Μισσισσιπής καίγεται Μαξ φον Σίντοφ - Πελέ ο κατακτητής Τζόντι Φόστερ - Οι Κατηγορούμενοι Γκλεν Κλόουζ - Επικίνδυνες Σχέσεις Μέλανι Γκρίφιθ - Εργαζόμενο κορίτσι Μέριλ Στριπ - Κραυγή στο Σκοτάδι Σιγκούρνι Γουίβερ - Εργαζόμενο κορίτσι Επίσημος ιστότοπος (Αγγλικά)